Downloaded from YTS.MX
Official YIFY movies site: YTS.MX
Nelma Kodama pani asiat tapahtumaan.
Soitto hänelle,
ja ongelma ratkesi.
Parasta ei ollut se, että saavutin jotain naisille ennenkuulumatonta,
vaan se, että saavutin sen tyylillä.
LIKAISEN RAHAN KUNINGATAR
Teinkö laittomuuksia?
Mikä on laitonta?
Pimeiden markkinoiden dollarikauppiaat säätävät oman pankkinsa lain.
He eivät seuraa keskuspankin sääntöjä.
Kyse on kunniakoodeista, luonteesta, lupauksista...
Kun istuin pöytäni ääressä ja vastasin puheluihin,
olin kuin orkesterinjohtaja.
Miten kaunista valuutan osto ja myynti onkaan.
Langan päässä on tuntematon ihminen, joka luottaa toimitukseen.
Sitä kutsutaan syystä valkokaulusrikollisuudeksi.
Voi aina näyttää viattomammalta kuin oikeasti on.
Nelma Kodama oli operaatio Autopesun ensimmäinen pidätys.
Hän yritti matkustaa Italiaan -
200 000 euroa alusvaatteisiin piilotettuna.
Miten Beethoven pystyi soittamaan?
Tai Mozart?
Miten he tekivät sen?
Korruptiota, järjestäytynyttä rikollisuutta ja valuuttamarkkinapetoksia.
Hän lauloi "Amada amanten". Muistatteko?
Hän lauloi, ja osa kansanedustajista lauloi mukana.
Kuin banaanivaltiossa.
Hän käsittää rikoksen toisin, mutta talousrikokset ovat silti rikoksia.
Kodama teki julkaisun somessa, kun hän poistatti nilkkapantansa.
Tuomiossa tuomari totesi, että hän oli ollut vahingollinen -
Brasilian yhteiskunnalle...
Sitä ei voi hyväksyä. Hänen puheisiinsa ei voi luottaa.
Jokaisen omaisuuden takana on rikos.
Sieltä löytyy rahanpesua, dollarikauppias,
joku Nelman kaltainen.
Poliittisen järjestelmän laitamilla on kokonainen ekosysteemi,
jossa pyörii likaista rahaa.
On korruptiota, maksetaan lahjuksia,
jaetaan laittomia etuja.
Tässä alamaailmassa mustan pörssin dollarikauppiaat -
ja rahoitusalan toimijat panevat rahat liikkumaan -
lain näköpiirin ulkopuolella.
On eräs termi, "operoija".
Pulp Fiction -elokuvassa Wolfe järjestää ja peittelee asioita muiden puolesta.
Nelma teki tavallaan samaa kansanedustajille ja dollarikauppiaille.
Nelmalla oli äärimmäisen tärkeä rooli,
koska hän yhdisti tiedot ja peitti laittomien tilisiirtojen jäljet.
Elämä on peliä. Panen kaiken peliin. Jos voitan, voitan kaiken.
Jos häviän, häviän kaiken.
Kaikki muu on tylsää.
SÃO PAULO BRASILIA
Kun ansaitsin ensimmäisen miljoonani, olin alle 30-vuotias.
Sanoin: "Olen miljonääri."
Pian sen jälkeen hävisin kolme miljoonaa.
Heräsin ja harkitsin itsemurhaa.
Ongelma ei ollut se, että menetin ansaitsemani.
Menetin jotain toisen omaa.
Ajatelkaa nyt.
"Dollarikauppias hävisi kolme miljoonaa ja heittäytyi roskikseen."
Ei sellainen sopinut minulle.
Päätin, että olen sitä parempi.
"Menetin kolme miljoonaa. Pystyn tienaamaan ne uudelleen."
Kävin suihkussa.
Panin parasta Chanelin hajuvettä -
ja sanoin:
"Olen valmis. Pystyn tienaamaan kolme, neljä, viisi."
Tervetuloa.
Tervetuloa kotiini.
Suunnittelin asunnon kaikki yksityiskohdat.
Kaikki täällä edustaa persoonallisuuttani,
makuani, sieluani, elämääni ja työtäni.
Työstä puheen ollen, tämä on pöytäni.
Ostin sen antiikkiliikkeestä ja toin Brasiliaan.
Ostin kaikki huonekaluni Italiasta.
Halusin kaataa seiniä,
koska pidän asunnossa tilavuudesta ja vapauden tunteesta.
"Hei, boleira!" Boleira tarkoittaa leipuria.
Vastasin: "Ei! Doleira, dollarikauppias."
Mitä kuuluu, boleira? - Miten menee?
Dollarikauppias.
Sitä titteliä en pääse pakoon.
Ennen vankilaan saapumistani nimeni mainittiin radiossa päivittäin.
"Brasilian suurin dollarikauppias on tulossa Mata Escuran vankilaan."
Toimittaja sanoi:
"Jos se nainen saa käsiinsä puhelimen, hän valtaa vankilan.
Hän ottaa sen haltuunsa."
Rakastan kenkiä.
Nahka, hienovaraiset yksityiskohdat, korkojen muotoilu.
Jos käyttäisin eri paria joka päivä, niitä riittäisi yli vuodeksi.
Minulla oli seitsemän autoa. Yksi jokaiselle viikonpäivälle.
Seitsemän.
Korut.
Ne ovat heikkouteni.
Korut, korut, korut. Olen aivan hulluna niihin.
Nainen ilman koruja on alaston.
En tehnyt suunnitelmia.
Mutta minulla oli aina suunnitelma.
LINSIN HAMMASLÄÄKETIETEELLINEN AKATEMIA
Olen hammaslääkäri.
Halusin olla taloudellisesti itsenäinen,
perustaa oman vastaanoton,
ostaa kahden makuuhuoneen asunnon,
ostaa tuontiauton ja tienata viisi tuhatta dollaria kuukaudessa.
Sitä halusin. Se oli suunnitelma.
Perheelläni oli teurastamo ja lihakauppa Diademassa.
Päädyin työskentelemään sen talousosastolla.
Teimme hot money -investointeja. Otimme lainoja päivittäin.
Työni oli ottaa lainoja, joilla ostimme dollareita.
Sitten esimieheni sanoi:
"Esittelen sinut eräälle valuutanvaihtoyritykselle Santo Andréssa."
Hän käski kysyä Césaria.
César oli Júlio César Emílio, Norma Regina Emílion veli.
Norma oli verohallinnon virkailija,
jonka mies oli liittovaltion tuomari João Carlos da Rocha Mattos.
Minusta tuli VIP-asiakas.
Päätin käydä syömässä tämän tyypin kanssa. "Hän voisi olla mielenkiintoinen kaveri."
Niin suhteemme alkoi.
Siten myös aloitin dollarikauppiaana.
Tyttöystävästä mustan pörssin dollarikauppiaaksi.
Se tapahtui nopeasti.
En ollut koskaan työskennellyt markkinoilla,
joilla ostetaan ja myydään dollareita.
Työnäni oli vain vastata puhelimeen.
En saanut käydä kauppaa. Varsinkaan, kun en osannut sitä.
Dollarin arvo nousi jatkuvasti. Júlio huusi: "Dollari on nyt yhden realin!
Nyt se on 1,20, ja myyntihinta on 1,60!"
Aloin ymmärtää kaupantekoa, ja jokin siinä viehätti minua.
Poliisi pidätti Rocha Mattosin vuonna 2003 -
syytettynä osallisuudesta juoneen, jossa myytiin oikeuden tuomioita.
MARRASKUU / 2003
Operaatio Anakonda aiheutti hänelle ongelmia.
Tutkinnan mukaan 59 ihmistä -
on sekaantunut kiristykseen, asiakirjaväärennöksiin,
tuomioiden myyntiin sekä lahjontaan.
Hän pyöritti juonta, joka myi tiettyjä oikeudellisia palveluja.
SYYTTÄJÄ
Sen tuottamat rahat piti hävittää.
Silloin kuulimme ensimmäistä kertaa,
että rahanpesujuonessa oli mukana nainen,
jolla oli pieni valuutanvaihtopisteenä toiminut matkatoimisto.
Silloin kuulin ensimmäistä kertaa Nelma Kodamasta.
Júlio oli ollut liikesuhteessa -
erään dollarikauppiaan veljen kanssa, joka ei ollut kovin järjestelmällinen.
Se oli huijaus. Se oli oikea sotku.
Järjestimme tapaamisen mustan pörssin dollarikauppiaiden kesken,
mutta Júlio ei osallistunut siihen.
Paikalle tulivat tärkeät dollarikauppiaat. Se oli kuin monarkia.
Ryhmä oli hyvin sulkeutunut.
He päättivät säännöt markkinoilla toimiville henkilöille.
Miesten hallitsemaan ympäristöön on saavuttava ryminällä.
Kauppiaat istuivat suuren pöydän ääressä.
Kaikki pysähtyivät, kun saavuin.
He katsoivat minuun.
"Edustan Júlio Césaria.
Minulla on oikeus tehdä kauppoja kaikkien kanssa,
jotka niitä tekevät kanssani."
Sitten kaikki tunsivat minut.
Mikä siis olisi roolini jatkossa?
Siinä vaiheessa Nelma halusi kasvaa.
Vanhoista kauppiaista hän oli liian nuori. Nelma halusi näyttää,
että hänestä tulisi vielä iso tekijä.
ENTINEN OIKEA KÄSI
Vanhemmat kauppiaat eivät koskaan puhuneet Nelmalle.
He olivat hyvin sulkeutuneita ja tiukkoja.
Luccas työskenteli kanssani 12 vuotta.
Kutsun herra Luccas Pace Júniorin pöytään.
Olen työskennellyt useiden pankkien kansainvälisillä osastoilla.
ELOKUU / 2015
TODISTAJANLAUSUNTO PETROBASIN TUTKINNASSA PARLAMENTIN TUTKIMUSLAUTAKUNTA
En ole koskaan perustanut tai sulkenut pankkeja.
Työskentelin likvidointien parissa. Tiedän asiasta paljon.
Työskentelin rahoitusmarkkinoilla ja pankeissa.
Työskentelin meklarina. Olin vakavissa ongelmissa 2000 - 2001.
Ongelma oli korporatiivinen. Menetin kaikki yritykseni ja liiketoimeni.
Aloin työskennellä epävirallisilla markkinoilla.
Eräs ystäväni kertoi työskentelevänsä Nelmalle.
Olin kuullut hänestä.
Nelma oli minuun yhteydessä. Aloin käydä Santo Andréssa.
Kävin yhtenä päivänä, sitten kahtena, kolmena. Pian olin siellä päivittäin.
Yhdessä vaiheessa Rocha Mattosin tilanne alkoi pelottaa Júliota.
Liittovaltion syyttäjä Rocha Mattos -
on yksi oikeustuomioita myyvän järjestön johtajista.
Júlio pelkäsi,
että hänelle tapahtuisi jotain. Hänet vaikkapa pidätettäisiin.
Júlio oli järkyttynyt ja masentunut. Hän ei halunnut lähteä kotoa.
Otin vastuun liiketoimista,
olinhan hänen työntekijänsä. Tilanne oli räjähdysherkkä.
Siirryin työntekijästä omistajaksi, kun avasimme Havaí Câmbio e Turismon.
Yritys ei ollut enää Suntur.
Eräs toinenkin henkilö vaati kumppanuuden purkamista.
Toimistosta tuli Havaí Câmbio e Turismo. Minusta tuli omistaja,
koska Júlio ei halunnut tulla takaisin. Minun piti siis johtaa orkesteria yksin.
Nelma toimi vanhoilla markkinoilla. Asiat siellä olivat yksinkertaisempia.
Minulla oli vähän asiakkaita,
mutta aloin tehdä hänelle rahanvaihtokauppoja pankeissa.
Nelma alkoi kehittää toimilleen teknistä rakennetta.
Hän nosti kapasiteettia vastatakseen kasvavaan kysyntään.
Silloin liiketoiminta alkoi kasvaa ja Nelma muutti São Pauloon.
Aloitin -
tyhjästä.
Olin täysin tuntematon mustan pörssin dollarikauppiaiden kulta-aikana.
1970-, 80- ja 90-luvuilla -
oli moraalisesti hyväksyttävää pitää dollarikauppiasta palkkalistoillaan.
Sen tiedettiin olevan laitonta, mutta Brasilia...
Ei tämä ole mikään Saksa. Brasilia ei ole tiukka anglosaksinen maa.
Asioiden tiedetään olevan kyseenalaisia, mutta teemme niitä silti.
Inflaatio kiihtyi kahdesta kolmeen prosentin päivävauhtia.
Brasilialaisten ainoa ratkaisu -
oli ostaa vahvaa valuuttaa,
jonka arvo ei laskenut päivittäin oman valuuttamme tapaan.
Mikä se silloin olikaan. On vaikeaa muistaa kaikki valuutat.
Se muutti nimeään useasti vuosien varrella.
Valuutanvaihtopisteissä oli valtavat jonot.
Oli järkevämpää vaihtaa suuresti devalvoiva valuutta dollariin,
jonka arvo nousi viiden minuutin välein.
HEINÄKUU 1994 "REAL"-VALUUTAN LANSEERAUS
Devalvoidusta valuutasta vahvaan valuuttaan.
"Real" saapuu arkeemme ja syrjäyttää "cruzeiro realin".
Vuoden 1994 "Plano Realin" tavoitteena oli vakauttaa valuutta -
ja normalisoida Brasilian talous.
Täten dollarilla ei olisi enää keskeistä roolia maan taloudessa.
TOIMITUSJOHTAJA TRANSPARÊNCIA INTERNACIONAL
Mustan pörssin dollarikaupat alkoivat saada enemmän piirteitä -
perinteisistä rikoksista ja suurrikosten makrokorruptiosta.
KESKUSTA SÃO PAULO
Kauppa Kiinan kanssa kasvoi räjähdysmäisesti.
En tarkoita avoimesti käytyjä kauppoja vaan epävirallisia.
Juuri silloin aloin keskittää toimintaani 25 de Março -kadun Pagé-kauppakeskukseen.
São Paulon kaupankäynnin keskus, 25 de Março.
Poliisit ja tarkastajat sulkevat Galeria Pagén,
jota pidetään Brasilian salakuljetustavaran sydämenä.
Ihmiset olivat minuun yhteydessä -
ja hakivat 100 000 tai 200 000 dollaria.
Summat olivat uskomattomia. Kaksisataatuhattakin dollaria.
Kehitin suunnitelman.
Myin ihmisille dollareita,
jotka he veivät -
bussilla Paraguayhin.
Siellä he ostivat tavaroita, ja dollarit jäivät liikkeisiin.
Sitten he palasivat São Pauloon tavaroiden kanssa.
Busseja alettiin ryöstää usein.
Ajattelin itsekseni:
"Tutkitaanpa hieman Paraguayn tärkeimpiä liikkeitä."
He ostivat tavaroita Kiinasta tai Yhdysvalloista -
ja maksoivat laittomilla tilisiirroilla. He eivät siis tarvinneet käteistä.
Laiton tilisiirtoko? Se tapahtui seuraavasti.
Paikallinen dollarikauppias oli yhteydessä johonkuhun -
vaikkapa Yhdysvalloissa. Hän teki tilisiirron.
Ennen se tehtiin kaukokirjoittimen tai sähkeen avulla.
"Eräs brasilialainen tarvitsee 200 000 dollaria New Yorkissa."
Tämä brasilialainen meni New Yorkiin ja välittäjä antoi dollarit käteisenä.
Miten brasilialaiset maksoivat newyorkilaisella henkilölle?
Summa oli niin suuri, että jollakulla Brasiliassa oli oltava -
200 000 dollaria paikallisessa valuutassa, mikä se olikaan.
Sitten dollarikauppias antoi paikallisen rahan tälle henkilölle,
ja tilit olivat tasan. Rahat eivät koskaan lähteneet Brasiliasta.
Siten toimi laiton tilisiirto.
Minulla oli paljon luottoa. Sanoin vaikkapa yhdelle liikkeelle:
"Jemmaa 10 000 dollaria Alelle.
Henkilötunnus on tämä. Hän hakee rahat."
Veloitin prosenttiosuuden sekä liikkeeltä että tältä Alelta.
Tienasin tuplasti. Ei siinä ollut mitään väärää.
Tai olihan siinä. Se oli laitonta.
Muistan ylittäneeni Ponte da Amizaden useasti.
Paraguayssa salakuljetin rahaa.
Järjestin kymmenen lasta jonoon.
"Ylitätte rajan 10 000 dollaria taskussa." Kuinka hullu olinkaan?
Katsoin lapsia ja sanoin:
"Jos varastatte ne, tapan teidät ja heitän sillalta."
Sitten panin lapset kävelemään jonossa. Kävelin heidän perässään. Miksi?
Jos yksi jäisi kiinni, menettäisin kympin, en koko satasta.
Minulla oli tietty poikajoukko,
joka haki rahat viikonloppuisin Paraguaysta.
Sitten minua alettiin ryöstää.
Ei ollut mikään pikkujuttu -
mennä Pagéen -
hakemaan rahoja, koska siellä oli todella kiireistä.
Rahaa oli säkeittäin.
Nelmalla oli tiimi, joka keräsi rahat kojuista.
Siten hän toimi.
Tarvitsimme bunkkereita rahojen säilytykseen,
jotta pystyin hoitamaan liiketoimiani ja lähettämään rahoja ulkomaille.
Viranomaiset luulivat,
että pyöritin jonkinlaista pilipalibisnestä,
mutta käsiemme läpi kulki miljoonia. Se oli aivan järjetöntä.
Jokaisella asiakkaalla oli tili Nelman kirjoissa.
Kuten nykyään digipankeissa.
Asiakkaalla oli saldo. "Käytä saldoani. Maksa sillä Kiinassa.
Muunna saldoni dollareiksi käteisenä."
Minulla oli oltava monia kännyköitä.
Työntekijäni ihmettelivät, miksi niitä oli niin monta.
Sanoin, että kännykät ovat halvempia kuin lakimiehet ja parempia kuin vankila.
Silloin aloin kasvaa liiaksikin. Ajattelin, että tarvitsen koodinimen.
Valitsin Dudan. Miksi? Se voisi tulla nimistä Eduarda tai Eduardo.
Nelmaa kutsuttiin "tädiksi", mutta hän ei pitänyt siitä.
Hän piti elokuviin liittyvistä nimistä.
Cameron Diaz, Brigitte Bardot, Angelina Jolie, Julia Roberts.
Tein hämärähommia. Minun piti suojella itseäni ja asiakkaita,
koska huolehdin kaikkien rahoista.
Laillinen pankkijärjestelmäkin perustuu luottamukseen.
Pankki säilyttää talletuksia, joita ei oikeasti ole olemassa.
Kuten laillinen järjestelmäkin,
laiton pankkijärjestelmä perustuu pitkälti luottamukseen.
Emme voi olla romanttisia ja kuvitella, ettei laittoman järjestelmän -
sisällä tapahdu huijauksia. Kaikki perustuu luottamukseen,
mutta huijaus on varmasti osa toimintaa.
Olin pankki.
Minulle soitettiin: "Duda, tule hakemaan rahani.
Hae 100 000 dollaria. Maksa liikkeessä."
Kaksi tuntia myöhemmin otimme rahoja kassasta.
Tietyllä henkilöllä oli luottoa tietyssä liikkeessä,
josta hän voisi noutaa tuotteensa.
Meillä oli alueella vahva dollarikauppias. Kiinalainen nainen, rouva Yan.
Rouva Yan oli dollarikauppias kiinalaisille.
Olimme kilpailijoita.
Rouva Yan ei pitänyt meistä.
Hänelle tuli riitaa erään kiinalaisen miehen kanssa.
Sitten tämä mies soitti poliisin ratsaamaan Yanin toimiston.
Rouva Yan soitti Sunturiin. Vastasin puhelimeen.
Koko tilanne pelotti minua. Hyppäsin autoon.
Lähdin vauhdilla -
Yanin rahanvaihtoliikkeeseen pelastamaan hänet.
Nappasin hänet autoon ja pakenimme.
En tiedä, onko hän yhä elossa,
mutta silloin meistä tuli hyvät ystävät ja liittolaiset.
Mikä naisen nimi oli? Yanko?
En tiedä. En ole kuullut tuota tarinaa.
En tiedä, kuka hän on.
Rouva Yan oli kai olemassa, koska olen kuullut hänestä tarinoita.
En tiedä, onko hän elossa tai mikä hänen tilanteensa on.
Yan oli yksi naisista, joka inspiroi minua.
Nelma liioittelee. Hän tykkää suurennella asioita.
Nelman tarina kuulosti hämmentävältä.
Hän puhui Betosta ja jostain toisesta tyypistä.
En ymmärtänyt sitä, enkä halunnutkaan. Minulla oli töitä tehtävänäni.
En käsittänyt Nelman tarinaa ja näin siinä epäjohdonmukaisuuksia.
Huomasin, että hän sekoitti työn ja huvin.
En koskaan seurustellut paljoa.
Ja kun rakastuin, tein niin täysillä.
Millaisistako miehistä Nelma piti?
YSTÄVÄ
Hänellä ei ollut tyyppiä. Miehen piti vain olla kiinnostava.
Se riitti.
Alberto Youssef oli hänen suuri rakkautensa.
Suhde oli suunnattoman intohimoinen.
Alberto Youssef on pahamaineinen rahanpesijä.
Aina kun puhutaan rahanpesusta, hänellä on sormensa pelissä.
Hän on asiantuntija.
Mitenkö tapasin Beton? Se tapahtui helmikuussa 2000.
Olin sopinut valuuttakaupoista erään henkilön kanssa.
Hän oli kuitenkin myöhässä.
Painostin tätä tyyppiä, ja hän sanoi ostaneensa jo Betolta.
"Kuka ihmeen Beto?"
Kuulin, että Beto asui Londrinassa. Hän kuljetti arvoesineitä.
Aloin käydä kauppaa Beton kanssa. Hän soitteli minulle jatkuvasti.
Eräänä päivänä hän sanoi: "Tulen tapaamaan sinua."
Päätin katsoa, millainen tyyppi hän oikein oli.
Siinä hän seisoi, minua lyhyempi mies.
Mitä kauniimmat silmät, vaan tyylitajua hänellä ei ollut lainkaan.
Betolla oli ryppyinen paita.
ENTINEN DOLLARIKAUPPIAS
Kengät olivat kuluneet sivusta -
ja salkku oli kuin vanhasta Bond-elokuvasta.
Ajattelin, että hän oli huonossa liitossa. Vaimo ei huolehtinut hänestä.
Mutta kun katsoin häntä, ajattelin: "Piru vie...
Ei voi olla.
Tämä oli tässä. Olen ihastunut."
Pyörittääkseen toimintaa, jonka aikana pestiin -
noin 10 miljardia realia, Curitibassa pidätetty Alberto Youssef -
hankki itselleen laajan kontaktiverkoston hallituksessa.
Mitäkö näin hänessä? Kaiken ja en mitään. Tai toisin päin.
GLOBON TOIMITTAJA "A ORGANIZAÇÃON" KIRJOITTAJA
Alberto Youssef symboloi dollarikauppiaiden maailmaa.
Hän teki kaikkensa selviytyäkseen -
ja on taitava numeroiden sekä rahan kanssa.
Hän syntyi ja varttui Brasilian, Argentiinan ja Paraguayn rajalla -
lähellä Foz do Iguaçua ja Londrinaa, missä talousrikollisuus on arkipäivää.
Tämä ei koske vain salakuljetusta.
Useat henkilöt rajan molemmin puolin pyörittävät laitonta toimintaa.
Uskon, että hän oppi -
rahoitusjärjestelmän toiminnan logiikan jo lapsena.
2003 BANESTADO-TAPAUKSEN TUTKINTA
Melkein neljä vuotta valtion omistama Banco do Estado do Paraná -
pyöritti Brasilian historian suurinta rahapesujärjestelmää.
Alberto Youssef pesi rahaa CC5-tilien kautta.
Se tunnettiin nimellä "Banestado-tapaus".
Dollarikauppiailla oli rajalla peitemiehiä, eritoten paraguaylaisia,
joille he avasivat CC5-tilejä Foz do Iguaçun Banestado-pankkeihin.
Ne olivat ulkomaisia tilejä, joiden kautta pystyi lähettämään rahaa.
Brasilia oli silloin avautumassa -
ja tilisiirroista ulkomaiden valuutoissa tuli laillisia.
2003 LIITTOVALTION SENAATTI
Tapaus esiteltiin parlamentaariselle tutkintalautakunnalle.
Tutkintaa ei aloitettu.
Alberto Youssefilla oli tuolloin paljon ystäviä Brasíliassa.
Hän alkoi luoda laajavaikutteista verkostoa.
1990-luvulla paranálainen poliitikko José Janene -
keräsi vaikutusvaltaa kongressissa. Hän on nyt jo menehtynyt.
Hän alkoi tehdä sopimuksia, joita myöhemmin pidettiin laittomina.
Alberto Youssef oli Janenen operoija. Hän oli Janenen kuriiri.
ENTINEN KONGRESSIN JÄSEN
Paranán oikeus tuomitsi entisen kansanedustajan,
Pedro Corrêan, 20 vuoden ja 7 kuukauden vankeuteen -
korruptiosta ja rahanpesusta. Tuomari Sérgio Moro antoi tuomion.
HUHTIKUU / 2015
Entinen kongressin jäsen vastaanotti lahjuksia -
Partido Progressista -puolueelle Petrobrasin korruptiojuoneen liittyen.
Ennen Petrobrasia -
Janene hankki puolueelle lahjoituksia -
liikemiehiltä Youssefin kautta.
Youssef teki kaiken.
Hän sai dollareita, lähetti ne ulkomaille, vaihtoi ne käteiseksi -
ja toimitti rahat Brasíliaan.
Me jaoimme rahat paikallisille virkamiehille.
Alberto Youssef oli jälleen mukana. Hän tunsi erään dollarikauppiaan.
Youssef kääntyi tämän naisen puoleen tarvitessaan käteistä,
varsinkin dollareita.
Kun rahatoimitusten kanssa oli ongelmia, Youssef sanoi:
"Minun pitää uhrautua ja mennä japanilaisen naisen luo.
Nusaisen pikaiseen ja tuon rahat."
Niin hän sanoi. En tiennyt, kuka tämä nainen oli.
Mutta Youssef sanoi, että hän oli loistava rahaongelmien ratkaisussa.
Hän oli kuin Saatana hameessa.
Tällaisesta pelistä minä pidän.
En toiminut toisella tapaa.
Toimin aina salassa.
Käteinen ei jätä jälkiä.
Asuimme yhdessä yhdeksän vuotta.
Hyviä vuosia. Olin rakastunut häneen hullun lailla.
Beto pidätettiin kolmesti sinä aikana.
Viimeisen syytesopimuksen takia hän ei voinut jatkaa toimintaansa.
Hän ei voinut työskennellä valuutanvaihdossa.
Sovimme, että otan sen hoitaakseni.
En voi sanoa mitään siitä, jatkoiko Nelma Youssefin liiketoimia,
koska olin vasta tutustumassa Nelmaan ja hänen toimintaansa.
Minulla ei ollut pääsyä...
Mutta tapasitteko herra Alberto Youssefin?
Kyllä.
Dario Messerin? - En.
Raul Srourin? - Kyllä.
Raul oli Pikkujuutalaiseni.
Raulilla oli moitteeton maku, ja hän tuoksui hyvälle.
Hän oli tyylikäs ja elegantti mutta täysin rahaton.
Raul työskenteli alalla.
Yksi harvoista vanhoista dollarikauppiaista.
En tiedä, miten Nelma tapasi Raulin, mutta niin siinä kävi.
Nelma alkoi käydä kauppaa Raulin kanssa, ja suhde kehkeytyi romanttiseksi.
Hän mainitsi kiihkeistä riidoista Alberton kanssa,
tyypillisistä rakastavaisten kinoista.
Nelma oli Youssefin rakastaja.
He riitelivät. Youssef ei halunnut jättää vaimoaan.
Joskus Youssef tuli käymään, ja Nelma viskasi hänen vaatteensa ikkunasta.
Riitelimme vain kerran. Vain yksi tappelu.
Beto alkoi olla poissa usein. Hän kävi vaikkapa Brasíliassa.
Beto matkusti jatkuvasti. Kysyin: "Minne menet?"
Luulin, että hänellä oli toinen nainen. Ei ollut.
Hän saapui myöhään oltuaan kokouksissa rakennusurakoitsijoiden kanssa.
Hän siis tienasi selkäni takana ja makasi kanssani.
Sanoin, että jonain päivänä, kun hän saapuisi kotiin,
sängyssämme olisi mies.
Ja niin siinä kävikin.
Oli ystävänpäivä. Ostin kaksi ykkösluokan lippua -
São Paulosta Pariisiin. Varasin Ritz-hotellin.
Presidentin sviitin. Ja...
Beto oli ymmällään siitä, että menin Pariisiin.
"Minä päätän, etten vietä ystävänpäivää kanssasi.
Päätän sen itse."
Kutsuin Pikkujuutalaiseni mukaan.
Matka oli suurenmoinen.
Raulin tapaamisen jälkeen Nelma alkoi nähdä enemmän maailmaa.
Menin Chanelin liikkeeseen, joka suljettiin vuokseni.
Aloin shoppailla. Raul opetti minua.
"Katso. Voit ostaa rahoillasi sitä ja tätä."
Kaikki valittiin hyvällä maulla. Siihen asti olin vain tienannut.
Tämä on näkymä upeasta huoneestamme. Mitäs pidätte?
Beto soitteli minulle.
Hän soitti hotellille ja... Melkoisesti draamaa.
Mitä mieltä olette? Tykkäättekö?
Tuossa lentelee lintunenkin.
Kun palasimme São Pauloon, soitin Betolle.
Kuvittelin kaikenlaisia asioita, mutta yllättäen hän sanoi:
"Juttumme on ohi."
MAALISKUU / 2014
Kauppiaita, liikemiehiä, poliitikkoja ja suuryhtiö Petrobras...
Operaatio Autopesu paljasti -
monimutkaisen lahjonta- ja rahanpesujuonen.
Nelma tiesi Youssefin puuhista liikemiesten kanssa,
koska hän oli niissä mukana.
Dollarikauppias pidätettiin vuonna 2014, kun hän yritti nousta -
lennolle Milanoon 200 000 euroa alusvaatteisiin piilotettuna.
En ollut pakenemassa. Olin menossa huonekalumessuille.
"Olet pidätettynä."
"Nimettömän vihjeen mukaan sinulla on huumeita."
"Huumeitako?"
"Ei suinkaan!" Minulla oli 200 000 euroa. Se oli ainoa laiton asia.
En ilmoittanut niistä, koska tullauspiste oli kiinni.
Se ei ole minun ongelmani.
Minulla oli koodi -
erään henkilön kanssa.
Jos soitin hänelle ja sanoin "menen Disneylle",
hänen piti tuhota kaikki todisteet. Polttaa kaikki.
Soitin hänelle ja sanoin: "Menen Disneylle."
Operaatio Autopesu -
on Brasilian suurin korruptio- ja rahanpesututkinta.
Valuutanvaihtopiste tällä huoltoasemalla -
Brasílian sydämessä on rahanpesujupakan keskiössä.
Siksi operaatio nimettiin "Autopesuksi".
Pidätyksen tehnyt virkailija kutsui minut luokseen.
Luulin, että hän kertoisi vapautuksestani.
Veljet, että erehdyin.
Hän näytti tuomari Sérgio Moron myöntämän pidätysmääräyksen,
joka pani operaatio Autopesun aluilleen.
Tuomari Sérgio Moro antoi tuomion 140 ihmiselle.
Joukossa on entinen presidentti Lula sekä tunnettuja liikemiehiä.
Korruptioon syyllistyneet ihmiset,
olivat he kuinka voimakkaita tahansa, vastaavat teoistaan oikeudessa.
Tilanne oli outo kaikille.
Menin huoneeseen, jossa oli ainakin 17 miestä.
Kaikilla oli leuat rinnassa. He esittivät toisilleen tuntemattomia.
Mietin: "Jestas. Mitä tämä on?" Luccas oli siellä.
Meidät siirrettiin muualle ja vietiin erääseen huoneeseen.
Silloin näin Raulin peloissaan pakkopaidassa.
Hän kaiketi vastusti pidätystä.
Dollarikauppiaiden johtamat rikollis- järjestöt tutkittiin ensimmäisinä.
Dollarikauppiaiden joukossa oli Alberto Youssef.
He pidättivät Nelman vahvistaakseen Youssefin kertomat tarinat.
Nelma oli ollut yhteydessä häneen Banestadon tapauksen jälkeen.
Poliisi tiesi, että he olivat läheisiä.
KUULUSTELU
"Kerro kaikki Alberto Youssefista.
Jos puhut, pääset täältä pois viikossa.
Muuten voit olla varma siitä, että mätänet vankilassa."
Päätin mädäntyä.
Politiikka on kuin korttipeliä. Pelaajalta ei koskaan lopu raha.
Hän voi menettää kaiken, mutta pelaamiseen löytyy aina rahaa.
Sama pätee politiikassa.
En koskaan kieltänyt liikemiesten apua.
Vaaleja varten on kerättävä rahaa, koska se on kallista.
Muiden rahoja tarvitaan. Puoluerahastolla ei saada ketään läpi.
Jos on virassa seitsemänkin kautta, siinä kuluu paljon rahaa.
He tekevät tätä vain saadakseen ääniä.
Poliitikot eivät kävele suoraan liikemiehen eteen sanomaan:
"Haluan miljoona realia vastineeksi palveluksesta."
He käyttävät operoijia. - He ovat ammattipoliitikkoja.
Ennen oli laittomia tilisiirtoja. Nyt puhutaan paljon bitcoinista.
Siten täällä saatu raha voidaan lunastaa ulkomailla.
Poliittisten hankkeiden takana on aina -
rahoitusjärjestelmä, jollaisia dollarikauppiaat pyörittävät.
Youssef teki yhteistyötä Dario Messerin kanssa.
Hänestä tuli dollarikauppias, Messerin alainen.
Messer on Brasilian historian suurin dollarikauppias.
Messerillä oli paljon rahaa ja niin monia juonia,
että hän teetti niitä alihankkijoilla.
Alberto Youssef alkoi edetä roolissaan operoijana -
ja alkoi pikkuhiljaa toimia yksin.
Lopulta hänestä tuli liikemies, jolla oli omia yrityksiä.
Olimme toisiimme yhteydessä myöhemmin. Vuonna 2013 hän tuli luokseni ja sanoi:
"Aiomme toteuttaa suunnitelman, joka kestää vuoden.
Sen jälkeen se on ohi. Ei enää valuuttakauppoja.
Tienaamme nyt. Sitten ei enää tarvitse."
Suunnitelmana oli saada useita miehiä kongressiin ja ties mitä muuta.
Sanoin, että selvä.
Työryhmä tutkii Petrobrasin kavallusta...
He ottivat lahjuksia Petrobrasin kanssa työskenneiltä rakennusyhtiöiltä.
En liittynyt operaatio Autopesuun,
koska en koskaan työskennellyt Petrobrasin kanssa.
Olin dollarikauppias.
En tehnyt yhtään mitään Petrobrasin kanssa.
En tiennyt, miksi minut pidätettiin.
Kaiken kukkuraksi Nelma törmäsi kahteen rakastajaansa vankilassa.
Alberto Youssefiin ja Raul Srouriin.
Minut pantiin selliin yksin.
Sellejä oli kolme vierekkäin. Patjat haisivat virtsalle.
Kahdessa muussa sellissä oli noin parikymmentä miestä.
Paulo Roberto Costa saapui kolmantena tai neljäntenä päivänä.
Petrobrasin johtaja. Beto oli jo siellä.
Se on vaikea hetki, kun joutuu kysymään itseltään:
"Mitä teen täällä? Miltä tulevaisuus näyttää?"
Olisittepa nähneet ne tyypit.
Aikuiset miehet siellä itkemässä: "Haluan lähteä."
Uskonnottomista tuli evankelisia, kristittyjä tai macumban harjoittajia.
Koko tilanne oli uusi ja pelottava.
Se oli vaikeaa kaikille. Todella. Etenkin Raulille.
Hänen poikansakin pidätettiin.
Emme tienneet operaatio Autopesun laajuudesta.
Oli vasta ensimmäinen päivä. Siitä ei puhuttu uutisissa.
Me olimme uutisissa.
Lähes kaikki uskoivat, että asia ratkeaisi muutamassa päivässä.
Youssefkin uskoi, että se selvitettäisiin nopeasti.
Samoin Raul. Niin uskoi moni muukin. Sitten kuulimme operaatio Autopesusta.
Nelman mieliala ailahteli.
Joskus aihe, jolle Nelma nauroi, ärsytti häntä minuuttia myöhemmin.
Olin ensimmäinen nainen, joka pidätettiin operaatio Autopesussa.
Vankilassa oloa on vaikea hyväksyä, mutta se on pakko tehdä.
Miksikö sitä ei hyväksy? Koska kiistää totuuden.
Sanoin esimerkiksi: "En halua tuuletinta, koska pääsen ulos."
Mutta niin ei käy. Mitä silloin tulee tehdä?
On tehtävä sellistä mukava.
Hän siivosi sellinsä viidestikin päivässä. Nelma on vähän hullu.
Mutta tulimme juttuun, koska hän huomioi minut.
Hän teki minulle ruokaa, hössötti ympärilläni.
Hän alkoi huolehtia minusta.
Pedro on melkoinen persoona.
Youssef ei puhunut Nelmalle, ja Nelma puhui Pedrolle.
Youssef ei hyviä huomenia toivotellut.
Beto sanoi: "En halua sitä naista tänne!"
Ja Pedro sanoi: "Hän voi tulla puolelleni!"
Youssef ei ollut lukenut kirjaakaan elämässään.
Annoin hänelle kirjan, jotta hän jätti minut rauhaan ja sain nukkua.
Pelasimme korttia, dominoa ja shakkia.
Mutta aina tuli hetki, jolloin pokerin sun muun pelaaminen -
meni liian vakavaksi.
Sitten keksittiin uusia ideoita. Pelattiin vaikka sanapeliä.
Youssef ei tajunnut sitä, mutta pelit olivat vakavia,
jopa sunnuntaisämpylän arvoisia.
Sunnuntaisin leipä tuotiin eri leipomosta.
Peli oli tiukkaa, jos se oli panoksena. Voitin yhtenä viikonloppuna kaksi leipää.
Pidin aina Luccasia älykkäänä. Vaikkakin... Aina on poikkeuksia.
Operaatio Autopesu tuhosi meidät molemmat.
Luccas pidätettiin kanssani, ja olin hyvin pettynyt häneen.
Kun minut pidätettiin, häneltä kysyttiin: "Puhutko Nelmasta?
Puhutko hänen varoistaan? Jos et puhu, joudut vankilaan."
Ei kestänyt viittäkään minuuttia, kun hän lauloi.
Tuomari Sérgio Moro hyväksyi ensimmäisen syytesopimuksen -
operaatio Autopesussa.
Sopimus allekirjoitettiin Curitiban 13. piirioikeudessa,
ja se koskee Luccas Pace Júnioria.
Häntä syytettiin talousrikoksista, rahanpesusta -
ja oletetun dollarikauppiaan alaisena toimimisesta.
Tämä kauppias on Nelma Mitsue Penasso Kodama.
Onnekseni vietin viisi kuukautta poliisin putkassa.
Jotkut joutuivat vankiloihin.
Olin tehnyt palveluksia vankilalle,
joten saimme heidät antamaan -
operaatio Autopesussa tuomituille muista erillään olevat sellit.
Heidät pantiin erilleen, koska tuomiot tulivat valkokaulusrikoksista.
Uusia pidätyksiä Petrobrasiin liittyvässä operaatio Autopesussa.
Yksi heistä on Marcelo Odebrecht, maan suurimman rakennusyhtiön omistaja.
Marcelo saapui. Sellissäni oli vain yksi sänky.
Muilla oli kerrossängyt. Marcelo nukkui lattialla.
Marcelokin oli tarkka siisteydestä.
Hän järjesti jääkaapin. Sitten minä sotkin sen ja sanoin:
"Marcelo, jääkaappi on sekaisin."
Hän alkoi hullun lailla järjestää jääkaappia.
Sitten sotkin sen taas.
Yhtäkkiä -
yksi Odebrechtin sihteereistä saapui vankilaan.
Maria Lúcia oli vangittuna kanssamme.
Hän saapui paikalle erittäin järkyttyneenä ja herkkänä.
Hänen todistajanlausuntonsa tarvittiin, jotta Marcelo Odebrecht -
taipuisi syytesopimukseen.
Maria Lúcia pohti asiaa. Käskin hänen punnita kaikkia vaihtoehtoja.
"Vapautesi tai tuomiosi. Olen ollut täällä jo kauan.
Jos he saavat haluamansa, sinut vapautetaan.
Mutta kestääkö omatuntosi sen?"
Vakuuttelimme häntä:
"Älä tee sitä. Olet ollut yhtiössä 30 vuotta. Pomosi on naapurisellissä."
Nelma sanoi: "Joudut pulaan. Olen täällä. Tiedän, millaista se on.
Jos et vasikoi, tämä on loppusi."
Maria Lúcia Tavares suostui yhteistyöhön tutkijoiden kanssa.
Hän paljasti, että yhtiössä on erillinen lahjontaosasto.
Hän todisti tänään oikeudessa.
Nelma osaa lukea nopeasti tapaamiaan ihmisiä.
Hän huomaa, millaisia ihmiset ovat. - Maria Lúcian lausunto oli käännekohta.
Nelma sai hänet puhumaan Marcelosta.
Nelma teki sen ehkä auttaakseen neuvotteluja omasta syytesopimuksestaan.
Kaikki mahdolliset elementit -
olivat tärkeitä tutkijoilla. Tämä voisi auttaa häntä itseään.
Uskon, että tällä tavalla -
olin avuksi.
En tiedä, hyötyikö Nelma siitä mitenkään tuomioonsa liittyen,
mutta tutkijat -
näkivät hänet nyt yhteistyökumppanina,
henkilönä, johon he voisivat luottaa. Hän todella auttoi silloin.
Asioiden hallinta on Nelmalle tärkeää.
Siksi Nelman oli pakko auttaa heitä. Niin se taisi olla.
Nelma on omanlaisensa taiteilija.
Hyvät naiset ja herrat, Nelma Kodama.
Nelma! Kiitos, että tulit.
Katsokaa, miten siistiä! Miten tärkeä olenkaan.
Presidentti on alapuolellani.
Todella hienoa!
Hän ei esittänyt uhria.
Kuka voisi unohtaa kuvat hänestä nilkkapannassa?
Mitä leuhkimista.
Yrittääkö hän olla vaikuttaja vai esitteleekö hän muodikasta nilkkapantaa?
Pelkäsin mennä mihinkään.
Sitten lähdin ulos nilkkapannan kanssa. "Miksi piilottelisin sitä?"
Hän taisi nauttia roolistaan eräänlaisena elokuvahahmona.
Hän oli lainsuojaton. Naisrosvo.
Mariana Godoy Entrevistassa...
Etkö pidä itseäsi roistona?
En suinkaan.
Ehkä hänen työnsä paljastuminen -
ja jopa ylpeys siitä kuuluu hänen persoonaansa.
Sanoin: "Sain melkein puoli sivua sunnuntaina."
Ehkä hän olisi sellainen missä tahansa työssä.
Miten sinusta tuli dollarikauppias?
Sen kuulette seuraavassa haastattelussa.
Hän tykkäsi leveillä.
Ihmiset tunnistivat minut ja pyysivät selfieitä.
Minusta se oli hassua.
Jälleen kerran koko sivu.
"CHANELIANI HE EIVÄT VIE"
Minusta tuli tunnettu, koska lauloin parlamentin tutkintalautakunnan edessä.
En harjoitellut sitä. He suorittivat -
maailman suurinta korruptiotutkintaa Petrobrasiin liittyen.
Yhtäkkiä kansanedustaja kysyi henkilökohtaisesta elämästäni.
Julistan tutkintalautakunnan istunnon alkaneeksi.
Tutkimme Petróleo Brasileiro S.A:n, Petrobrasin,
laittomia käytäntöjä ja väärinkäytöksiä vuosina 2005 - 2015.
Julkisen istunnon tavoitteena on kuulla lausunnot -
Nelma Kodamalta, Renner Luiz Pereira da Silvalta, Conrado...
"Onko tuo Nelma? Hän, joka kävi koulua kanssamme."
Yhtäkkiä näimme Nelman Petrobrasin tutkinnassa.
YSTÄVÄ
Huusin heti vaimon luokseni. Hänkin opiskeli kanssamme.
"Márcia, pidä kiirettä. Katso, kuka se on."
YSTÄVÄ
Olimme hämillämme. "Jestas, mitä tapahtui?"
Olen tutkinnan kohteena, koska tuomari Sérgio Moro -
on jo tuominnut minut.
Pikkukaupungit ovat sellaisia. Kaikki tuntevat toisensa.
Olitteko Alberto Youssefin rakastajatar?
Asuin avoliitossa Alberto Youssefin kanssa 2000 - 2009.
Puhuin tutkintalautakunnan edessä, joten pidin asiaa vakavana.
Silti eräs kansanedustaja intti: "Olitko hänen rakastajattarensa?"
"Rakastajatar" on kaikenkattava sana.
Hän on vaimo, ystävä...
En arvostele... - Antakaa minun vastata.
Luen vain, mitä kirjoititte. - Ja minä selitän sen.
Minä selitän.
Luen vain paperilta. Onko se ongelma?
Saanko jatkaa? - Kyllä.
"Jos kerran tahdotte tietää,
mikäli rakastajatar on ystävä, vaimo, kumppani ja partneri,
olin hänen rakastajattarensa. Roberto Carlos teki jopa laulun...”
Silloin kaikki alkoivat laulaa kanssani. Tein vain näin.
Ei Nelmaa voi ottaa vakavasti. Hän lauloi "Amada amanten", muistatteko?
Hänen laulunsa kongressin jäsenten kanssa oli tutkinnan kohokohta.
Minulla ei ollut enää sanottavaa. Hän luuli, että leveilin. En tehnyt niin.
Suojelin itseäni kysymykseltä, joka minulta kysyttiin.
Se oli erittäin tahditon ja epäkohtelias.
Olen hieno nainen. Älä viitsi.
Tapasin Nelman Escola Técnica de Linsissä 80-luvulla.
Olimme silloin 15–17-vuotiaita.
Nelma oli aika riehakas.
Sellaiset tyypit istuivat luokkahuoneen takaosassa -
ja aiheuttivat kaikenlaista kaaosta.
Nelma tuli varakkaasta ja perinteikkäästä perheestä Linsissä.
Tapasin Nelman, kun opiskelimme Lins Collegen pääsykokeisiin.
Fukseille tehdään jekkuja.
Menimme kouluun asuissa.
Katso Nelmaa geishana. - Kyllä.
Valmistuimme 30 vuotta sitten hammaslääkäreiksi Linsissä.
Koko jengi, jonka jo tunnet...
Olin koko opiskeluajan se nörtti,
joka ei käynyt ulkona juhlimassa. En käynyt missään.
Aloin käydä kaupungilla viimeisen lukukauden aikana.
Nelma, Ione, Gisela... - Jep. Ione, sinä, Robertinha...
Kyllä.
Minulla on vain vähän ystäviä.
Artur! - Kultaseni!
Monet lakkasivat pitämästä yhteyttä,
koska he eivät olleet Nelma Kodaman ystäviä.
He olivat hänen rahojensa ystäviä.
Rakas Artur. Muistatko, kun tanssimme Milanossa?
Kyllä vain.
Se oli aina tällaista.
Hän sanoi... -"Artur!"
"Tule kanssani Pariisiin." Minä sanoin...
Nelma sanoi lähettävänsä lipun. "Lähdemme huomenna. Onko selvä?"
Ihmettelin. "Huomennako?" Nelma vain totesi, että kyllä.
Hän on hyvä ystäväni. Rikoskumppanini.
Ei sentään. - Ei. Älkää kuvitelko mitään.
Emme halua sinulle ongelmia, vai mitä?
Valuutat eivät ole juttuni, ei dollarit eivätkä eurot.
Milano, Istanbul... - Istanbulissa oli kamalaa.
Artur! Istanbulissa oli hulvatonta.
Hän on sekopäinen, arvaamaton ja vastuuton.
Hän piileskelee! Katso tänne!
Menen nyt kotiin.
On aika painua kotiarestiin, koska kello on kymmenen illalla...
Kun olimme opiskelukavereideni kanssa todella stressaantuneita, kysyin:
"Lähdetäänkö lennolle?
Mennäänkö pörisemään Linsin kaupungin ylle?"
Nelman perhe omisti lentokoneen.
Se vain nökötti lentokentällä. Kävimme siellä silloin tällöin.
Hän järjesti kaiken lentäjän kanssa salaa äidiltään.
Niin Nelma teki, mutta joskus hän myös lensi.
En minä mitään lentää osannut. Lentäjä vain antoi koneen hallintaani.
Yhtäkkiä huomasin, että hän vaihtoi paikkaa lentäjän kanssa.
"Relatkaa. Osaan tämän."
Vaarallista huvittelua, koska minulla ei ollut lentolupaa.
Olen pahoillani, lentäjät.
Otimme mukaan olutta ja kiertelimme kaupungin yllä.
Lentäjä teki silmukoita, mutta Nelma vain heilui ylös ja alas.
Ja miten Nelma reagoi? Nauramalla.
Hän räkätti pelokkaille ilmeillemme.
Kaverini tykkäsivät tehdä jotain "kiellettyä".
Olin erilainen. Koneessa istuessa mietin,
mitä kaikkea näin alapuolellani.
Ajattelin, että voi pojat.
"En syntynyt hammaslääkäriksi. Se ei tule toimimaan!"
HUHTIKUU / 2022
LISSABON PORTUGALI
Nelma on taas tänään uutisissa. Hänet pidätettiin Portugalissa.
Syyte on edellistäkin pahempi: kansainvälinen huumekauppa.
Tutkinta vihjaa, että toimintaa johti eräs naishenkilö.
Nelma Kodama on tutkinnan kohteena,
kun häntä syytetään huumekauppaverkoston rahojen pesusta.
Muutuin rahanpesukeisarinnasta huumekauppakeisarinnaksi.
Istuin hotellin parvekkeella, kun kymmenisen poliisia tuli sisään.
"Olet pidätettynä."
Portugalissa Nelmaa pidetään äärimmäisen vaarallisena henkilönä.
ASIANAJAJA
Kun Nelma oli pidätettynä Santa Cruz do Bispon vankilassa,
hänet eristettiin muista vangeista.
Ymmärsin operaatio Autopesun tavoitteen, koska olin dollarikauppias.
Tässä tapauksessa en lainkaan tiennyt, mistä minua syytettiin.
Tutkinnan perusteella dollarikauppias omistaa osan -
lentokoneen rungosta löydetystä 580 kilon kokaiinilastista.
Portugalilaisen yhtiön kone tutkittiin Bahian pääkaupungin kentällä.
Nelma päätyi eittämättä mukaan tutkintaan,
koska hän oli suhteessa erään henkilön kanssa.
EX-POIKAYSTÄVÄ JA ASIANAJAJA
Olin suhteessa kyseisen henkilön kanssa.
Täysin mitätön tyyppi petti minut. Mitätön!
Kukaan ei tiedä, kuka hän on, mutta kaikki tietävät Nelma Kodaman.
Tämä mitättömyys ei ollut älykäs mies. Hän ei ollut rikollinen,
koska rikollinen olisi kunniallinen ainakin rikollismaailmassa.
Hän pitäisi sanansa.
Nelma ei tainnut mieltyä hillitympään elämäntyyliin -
operaatio Autopesun pidätyksen jälkeen.
Sen voi vetää ulos ja työntää takaisin.
Vetää ja työntää.
Ja niin se jatkuu.
Hän oli tyhjin käsin.
Nelma ei voinut palata töihinsä, joten hän päätti astua huumemaailmaan,
jossa rikokset ovat erittäin vakavia. Huumeet vahingoittavat muita vakavasti.
Rikkaiden ihmisten dollareiden toimittaminen poliitikoille oli eri asia.
Kansainväliseen huumekauppaan liittyvä tutkinta -
on erittäin raskas.
Olen täysin ja yksiselitteisesti huumeita vastaan. Näin on.
En polta tai juo. Miten voisin myydä huumeita?
Nelma ei aluksi halunnut tulla luovutetuksi Brasiliaan.
Hän ei halunnut palata maahan pimennossa.
Sitten hän ymmärsi, että Brasiliaan paluu olisi järkevää.
Täällä hän voisi puolustaa itseään.
LOKAKUU / 2022
Tuomittu dollarikauppias, joka paljasti liikemiehiä ja poliitikkoja,
luovutettiin Brasiliaan.
Hän saapui illalla Salvadoriin.
Kyseinen nainen vietiin poliisiylitarkastajan luokse...
LIITTOVALTION POLIISI
Operação Descobrimenton kohteena oli yhdeksän henkilöä.
Olin ainoa nainen ja ainoa, joka pidätettiin Salvadorissa.
Vietin Salvadorissa kolme kuukautta, koska tutkinta alkoi sieltä.
Se oli helvettiä. Pahinta, mitä minulle oli koskaan käynyt.
"Onko tämä helvetti?" Sitä pohdin mielessäni.
Huonokin tilanne saattaa pahentua entisestään.
Minulle tuli tähän kaksi ryppyä.
Ja nämä rypyt... Olen hammaslääkäri, joten tunnen lihakset.
Sain ne, koska en naura.
Nämä lihakset alkavat surkastua.
Ne surkastuvat.
KESÄKUU / 2023
Nelma pidätettiin syytteen pohjalta -
huumeiden salakuljetuksesta sekä järjestäytyneestä rikollisuudesta.
ASIANAJAJA
Keskitymme hänen vapauttamiseensa.
Ovatko he allekirjoittaneet sen? Voisitko tarkistaa?
Hei, Thiago. Bruno tässä taas. Voinko soittaa hetken päästä?
Milloin työvuorosi päättyy?
Jessus, se on vain allekirjoitus kirjeeseen. Ei ole totta.
Vietin kuusi kuukautta Portugalissa,
kolme kuukautta Salvadorissa ja neljä kuukautta täällä São Paulossa.
Täällä oli helppoa.
Tytöt, sain vapautusmääräyksen. Lähden paikan päälle.
Menen valvomaan tilannetta. Pidän teidät ajan tasalla. Nähdään!
NAISVANKILA SANTANA
Hän panee kaiken valmiiksi.
Sitten hän soittaa minulle. Voitte odottaa...
ASIANAJAJA
Pystymme parempaan. Tuodaan auto. Nelma voi nousta suoraan siihen.
Tiedättekö, miltä vapaus maistuu?
Katkeransuloiselta.
TUOMIOISTUIN VAPAUTTAA NELMAN KOTIARESTIIN
Nelma ei ole vain asiakas. Hänen tapauksensa on ainutlaatuinen.
Kävin Nelman luona kahdesti viikossa Portugalissa.
Hän soitti minulle päivittäin,
lauantait, sunnuntait ja juhlapyhät mukaan lukien.
Hän kuunteli minua aina. Katsoi minuun.
Hän katsoi suoraan silmiini.
Puhuimme vähäpätöisimmistäkin asioista.
Puhuimme Nelman tunteista, hänen huolistaan,
terveydestään ja toiveistaan tulevaisuudelle.
Minä autan.
Hän alkoi avautua minulle.
Sitä alkoi tapahtua useammin, kun tulimme läheisimmäksi.
Ja kyllä,
tällä hetkellä pidän Nelmaa...
Hän kutsuu minua usein kultasekseen.
Näytät kauniilta. - Minäkö?
Jotkut sanoivat, etten koskaan pääsisi vankilasta.
Se oli uuvutti minua.
Sanoin Manuelalle, etten pääse ikinä pois. Hän vastasi: "Pääset."
"Entä jos olen täällä kahdeksan tai kymmenen vuotta?"
Manuela kysyi, mitä oikein luulin hänen tekevän.
"Jos olisit täällä kahdeksan tai kymmenen vuotta, en olisi tässä."
Manuela, haluaisin esitellä asianajajani Brunon.
Ilo tavata. - Ja Felipen.
Manuela työskenteli kanssani ensimmäiset kuusi kuukautta.
Tapaukseni käsittely on kesken myös Portugalissa.
Manuela valvoo kaikkea. Nyt lisäämme teidät tiimiimme.
Manuela, he ovat nuoria ja loistavia -
ja erikoistuneet järjestäytynyttä rikollisuutta käsitteleviin tapauksiin.
Tämä on yksi syy siihen,
miksi muutimme strategiaa.
Päätin, että minun on puolustettava itseäni.
Ei se ollut oikein. Miten kaikkea johtanut mitättömyys oli vapaana, mutta minä en?
Olemme monessa asiassa samanlaisia. Huonosta miesmausta lähtien.
Nauramme paljon yhdessä. Itse asiassa nauroimme kerran juuri sille.
Nelma sanoi: "Heti, kun pääsen ulos,
etsin sinulle poikaystävän."
Minä nauroin ja sanoin: "Jos eksistäsi on mitään päätteleminen..."
Se on juuri niin kuin sanotaan. Miehet ryöstävät,
nöyryyttävät ja hyväksikäyttävät meitä.
Esimerkiksi Beton kanssa minulla oli sekä henkilökohtainen -
että ammatillinen suhde.
Päädyimme operaatio Autopesun kohteeksi, koska Nelma oli suhteessa Youssefiin.
Jos kyse olisi ollut vain kaupankäynnistä, meille ei ehkä olisi käynyt niin huonosti.
Muut Youssefin kanssa työskennelleet kauppiaat pääsivät helpommalla.
Eivät he halunneet minua, mutten sanonut mitään Youssefista.
Yllätyksekseni näin televisiosta, että Beto allekirjoitti syytesopimuksen.
Youssef lievensi tuomiotaan myöntämällä syyllisyyden Petrobrasin rikoksiin -
ja tarjoamalla todisteita, jotka paljastivat yhtiön juonen.
VALTAKUNNANSYYTTÄJÄNVIRASTO
Ajattelin, että jos Beto teki niin, hän voisi samalla suojella minua.
Niin ei käynyt.
Ajattelin, että elämä jatkuu. "Pusketaan vain eteenpäin." Ja se siitä.
Kyse ei ole anteeksiantamisesta.
Kaikki on hyvin. Tilit ovat tasan. Elämä jatkuu.
Toivon kaikille onnellista elämää. Joka ikiselle. Elämä jatkuu.
Todisteita laittomasta salakuuntelusta Alberto Youssefin sellissä...
Tuomioistuimen epäröinnin jälkeen -
syytetyn asianajajat saivat vapautusmääräyksen...
Työryhmä menetti voimansa, kun kahden päähenkilön,
tuomari Sérgio Moron ja syyttäjä Deltan Dallagnolin,
keskustelut vuotivat julkisuuteen.
Sérgio Moro ja Deltan Dallagnol tiimeineen tekivät lainvastaisia päätöksiä.
Olen työssäni aina seurannut lakia -
sekä oikeusjärjestelmän eettisiä säännöksiä.
Moro antoi syyttäjille epävirallisia johtolankoja.
Tuomiovirheitä, laittomuuksia, epäeettisiä tekoja...
En neuvonut syyttäjänvirastoa toimimaan millään tietyllä tavalla.
Syyttäjät käyttävät hyväkseen kuulemiaan paljastuksia.
Sérgio Moro vahvistetaan Bolsonaron hallinnon ministeriksi.
Entinen liittovaltion tuomari vastaanotti oikeus- ja turvallisuusministerin viran...
Sérgio Moron päiväohjelma jatkuu vaalikampanjaa mukaillen.
Useat vuodot herättivät kysymyksiä entisen tuomarin puolueettomuudesta -
Brasilian suurimmassa korruption vastaisessa tutkinnassa.
Operaatio Autopesussa oli 79 vaihetta, jotka johtivat 278 tuomioon.
Työryhmä purettiin helmikuussa 2021.
Tätä käännettä saattoi odottaa,
koska kaikki liian nopeasti nouseva romahtaa yhtä lailla alas.
Turhamaisuus nousee päähän.
Ja silloin eksyy omaan voimakkuuteensa.
Syvää yksinäisyyttä.
Tunsin Nelmassa syvää tyhjyyttä hänen lähtiessään kotiin -
työpäivän päätteeksi.
Kuten taiteilija tai koomikko, joka ei ole ketään kotonaan.
Siellä he ovat vain ihmisiä.
En tiedä, miten päädyimme taas juttusille. Puhuimme, ja hän sanoi:
"Minulla ei ole ketään rinnallani. Ei ole lapsia, ei mitään.
Oliko tämä kaikki sen arvoista?
Mutta väliäkös sillä?
Huomenna on uusi päivä. Minä pärjään kyllä. Teen bisnestä...”
Sillä hetkellä hän siirtyi takaisin rooliinsa.
Se oli kuin näytelty versio Nelmasta.
En ole äiti, joten en tiedä, millaista on synnyttää lapsi,
mutta olen synnyttänyt rahaa.
Nelma ei ollut keskeinen hahmo juonissa, mutta hän herätti kohua.
Rikollismaailmassa vaikuttanut naisdollarikauppias, joka vedätti miehiä.
Likainen raha on likaista. Mutta kun raha tulee pakattuna pankista,
se tuoksuu todella hyvältä.
Mutta tuoksu ei johdu ostovoimasta.
Tuoksu tulee rahan synnyinpaikalta.
Dollarikauppiaana olemisen kauneus...
Tarvittiin sen tason uskottavuus, että saattoi soittaa ja sanoa:
"Siirrä minulle miljoona."
Sitten se tuli tilille. "Maksan takaisin huomenna."
Se on nyt mennyttä.
Uudet digitaaliset maksutavat,
rahakkeet, NFT:t, bitcoinit ja muut,
tekevät perinteisestä dollarikauppiaan roolista vanhanaikaisen.
Käteinen ja kortit ovat tulossa loppuunsa.
Kryptovaluutta tarjoaa samantasoisen nimettömyyden kuin käteinen.
Olisin varmaan hakkeri, joka selvittää,
miten saada raha liikkumaan jälkiä jättämättä.
Hän on näkyvästi omistanut elämänsä rikolliselle toiminnalle.
Ystäväni...
En voi käsittää ajatusta siitä, että Nelma on rikollinen.
Olin kuin taksikuski.
En tiennyt rahojen alkuperää, tulivatko rahat -
huumeista tai auton myynnistä. En tiennyt niiden alkuperää.
Nelma sanoo olleensa taksikuski, joka ei tiennyt mitään tapahtumista.
Minusta hän kuitenkin oli kuin auton kuljettaja rikoksen aikana.
Vähän kuin joku sieppaisi ihmisen ja hän olisi pakoauton kuljettaja.
Talousrikollisuutta ja järjestäytynyttä rikollisuutta -
on hankala ymmärtää,
koska voi aina näyttää viattomammalta kuin oikeasti on.
Sitä kutsutaan syystä valkokaulusrikollisuudeksi.
Nelmasta hänen käsityksensä rikoksesta -
on erilainen kuin meillä muilla, mutta rikos on rikos.
On vakava virhe sanoa, että talousrikokset ja korruptio -
ovat pikkurikoksia, että ne eivät ole veririkoksia.
98 prosenttia Brasilian metsäkadosta johtuu laittomuuksista.
Metsäkato voi tapahtua korruption -
ja maankaappausten seurauksena, mutta sitä edesauttaa laittomat maksut -
sekä dollarikauppiaiden rahanpesu.
Korruptio pyörittää Brasiliaa.
Ennen kuin rahat päätyivät käsiini, ne kulkivat suurten instituutioiden läpi.
Ne tulivat liikemiesten tai poliitikkojen tileiltä omalleni.
Operaatio Autopesu paljasti ennennäkemättömän korruptiojuonen.
Kaikessa taisi olla kyse kaikkivaltiuden tunteesta.
He taistelivat rikollisuutta vastaan ja luulivat voivansa tehdä mitä vain.
Siitä huolimatta, kun järjestelmä päättää reagoida, jää kiinni.
Kun asiaa alettiin käsitellä oikeudessa, tilanne alkoi purkautua,
mutta se oli pelkkä pintaraapaisu rahoitusjärjestelmälle.
Arvioiden mukaan rahanpesu kattaa noin 5 - 8 % maailman BKT:sta.
Suuria korruptiojuonia ei olisi -
ilman Brasilian ja kansainvälisten rahoitusjärjestelmien petoksia.
Mikä oli laitonta? En ollut rikollinen. - He eivät ole koskaan syyllisiä.
Hallitus on määrännyt COAF:in valvomaan tällaista. Ei se ole työni.
Se on todella kyynistä. Kaikkea ylläpitää yhteiskunta,
joka suvaitsee valkokaulusrikollisuutta sekä vaaleaihoisten ja -silmäisten -
vallanpitoa Brasíliassa ja maan hienostopiireissä.
Vastuuseen on asetettava sveitsiläiset pankit,
suuret newyorkilaiset lakitoimistot sekä Euroopan maiden hallitukset.
Kääntämällä katseensa hallitukset varmistavat, että heidän maansa hyötyy -
korruptiosta ja rahanpesusta syntyvistä varoista.
Heidän saamisensa vastuuseen on haasteista suurin.
Kaikki on laitonta. Jos olen rikollinen, kaikki on laitonta.
Kysymys kuuluu, haluaako poliittinen järjestelmä,
päättäjät ja valtaapitävät todella olla askeleen edellä rikollisuutta -
vai onko jälkeen jääminen helpompaa?
Haluaisin kiittää teitä siitä, että olette tiimini.
Kaikki järjestyy. - Totta kai, koska olen syytön.
Kun mitätöimme oikeuden päätöksen operaatio Autopesusta, olet syytön.
Tiedättekö, miksi olen syytön tähän rikokseen?
En lähtisi mukaan sellaiseen suunnitelmaan.
Jos olisin lähtenyt, se olisi onnistunut, koska en ole typerä.
KOTIARESTI KUMOTTIIN, JA NELMA PYSYY VAPAUDESSA
HÄN ODOTTAA HUUMEKAUPPASYYTTEEN OIKEUSKÄSITTELYÄ
ASIANAJAJAT TAVOITTELEVAT
OPERAATIO AUTOPESUSTA SAADUN TUOMION MITÄTÖINTIÄ AIEMPIIN PÄÄTÖKSIIN VEDOTEN
Kerron teille salaisuuden. Olen allerginen rahalle.
Allergia aiheuttaa uskomattoman kutinan. Ette arvaakaan.
Anteeksi vain. Olen allerginen rahalle.
Tekstitys: Vesa Puosi